open-index/open-wikipedia-markdown huggingface dataset:
Διεθνές φεστιβάλ κινηματογράφου του Γερεβάν

Το **Διεθνές φεστιβάλ κινηματογράφου του Γερεβάν** (Αγγλικά: Yerevan International Film Festival) είναι ετήσιο κινηματογραφικό φεστιβάλ που πραγματοποείται στην πρωτεύουσα της Αρμενίας, το Γερεβάν.

## Ιστορικό & πληροφορίες

Το φεστιβάλ ιδρύθηκε το 2004 με πρωτοβουλία του ομίλου για την ανάπτυξη του κινηματογράφου "Χρυσό Βερίκοκο" και της Αρμένικης Ένωσης Κριτικών του Κινηματογράφου καθώς και με την στήριξη της αρμένικης κυβέρνησης. Από τότε διοργανώνεται κάθε Ιούλιο. Σκοπός του φεστιβάλ είναι να παρουσιάσει νέες ταινίες προερχόμενες από Αρμένιους σκηνοθέτες και παραγωγούς αλλά και από αλλοδαπούς αρμένικης καταγωγής και να προωθήσει την δημιουργικότητα και την πρωτοτυπία στον χώρο του κινηματόγραφου και του video art. 

Οι σημαντικότερες διακρίσεις είναι το χρυσό και ασημένιο βερίκο και το βραβείο "Ταλερ του Παρατζάνωφ", το οποίο έχει θεσπιστεί στη μνήμη του σκηνοθέτη Σεργκέι Παρατζάνωφ. Ο τελευταίος όταν βρισκόταν στη φυλακή συνήθιζε να σκαλίζει με τα νύχια του εικόνες πάνω σε μεταλλικά καπάκια μπουκαλιών τα οποία ονόμαζε Ταλερς, από τα οποία και προέρχεται το όνομα του βραβείου. 

Από το 2005 πρόεδρος του Φεστιβάλ είναι ο Ατόμ Εγκογιάν.

## Εξωτερικοί σύνδεσμοι

* Διεθνές Φεστιβάλ Κινηματογράφου του Γερεβάν

## Πηγές


Κατηγορία:Φεστιβάλ κινηματογράφου
Κατηγορία:Γερεβάν
Κατηγορία:Κινηματογράφος στην Αρμενία
Ευαγόρας

Το όνομα **Ευαγόρας** μπορεί να σχετίζεται με τα παρακάτω:

## Πρόσωπα
*Ευαγόρας (μυθολογία). Διάφορα πρόσωπα της ελληνικής μυθολογίας.
*Ευαγόρας Α΄. Βασιλιάς της αρχαίας Σαλαμίνας της Κύπρου.
*Ευαγόρας Β΄. Βασιλιάς της αρχαίας Σαλαμίνας της Κύπρου.
*Ευαγόρας Παλληκαρίδης (1938-1957). Ελληνοκύπριος αγωνιστής της ΕΟΚΑ.

## Αθλητικά σωματεία
* Ευαγόρας Αυγόρου. Ποδοσφαιρική ομάδα της Κύπρου.
* Ευαγόρας Πάφου. Ποδοσφαιρική ομάδα της Κύπρου.
* Ευαγόρας Παλληκαρίδης Αγίων Τριμιθιάς. Ποδοσφαιρική ομάδα της Κύπρου.
* Ευαγόρας Αμιάντου. Ποδοσφαιρική ομάδα της Κύπρου.

Κατηγορία:Αποσαφηνίσεις ονομάτων
Άγνταμ

Το **Άγνταμ** (αζερικά: Ağdam) ή **Ακνά** (αρμενικά: Ակնա) είναι πόλη φάντασμα στα νοτιοδυτικά του Αζερμπαϊτζάν.

## Ιστορία
Ιδρύθηκε στις αρχές του 18ου αιώνα και στα αζέρικα το όνομα της πόλης σημαίνει "λευκό σπίτι". Μέχρι τον πόλεμο του Ναγκόρνο-Καραμπάχ, η πόλη αριθμούσε περί τους σαράντα χιλιάδες κατοίκους. Διέθετε εργοστάσια και σιδηροδρομικό σταθμό ενώ ήταν γνωστή για το κρασί και το βούτυρο. Με την έναρξη του πολέμου η πόλη αποτέλεσε σημαντικό στρατηγικό σημείο για τις αζέρικες δυνάμεις. Στα τέλη Ιουλίου του 1993 οι Αρμένιοι αυτονομιστές κατόρθωσαν, ύστερα από σκληρή μάχη, να καταλάβουν την πόλη με αποτέλεσμα οι κάτοικοι να εκδιωχθούν. Λόγω του φόβου της ανακατάληψης από τους Αζέρους, οι αυτονομιστές αποφάσισαν να καταστρέψουν την πόλη.

Σήμερα η πόλη έχει ερημώσει και αποτελεί στρατιωτική ζώνη των δυνάμεων του Ναγκόρνο-Καραμπάχ. Ιδιαίτερο ενδιαφέρον παρουσιάζει το "Τζαμί του Άγνταμ", το οποίο κατασκευάστηκε το 1870 και έχει παραμείνει ανέπαφο. Η ποδοσφαιρική ομάδα Καραμπάχ ΦΚ συνεχίζει να υπάρχει και σήμερα με έδρα όμως το Μπακού. 

## Πηγές


Κατηγορία:Πόλεις του Αζερμπαϊτζάν
Γκιόργκι Λόρια

Ο **Γκιόργκι Λόρια** (γεννημένος στις 27 Ιανουαρίου 1986 στην Τιφλίδα) είναι Γεωργιανός διεθνής επαγγελματίας ποδοσφαιριστής που αγωνίζεται στη θέση του τερματοφύλακα για την Ντιναμό Τιφλίδας.

## Καριέρα
Ο Γκιόργκι Λόρια έκανε τα πρώτα του ποδοσφαιρικά βήματα στις ακαδημίες της Αβάζα Τιφλίδας, ομάδα της γενέτειράς του, στις οποίες παρέμεινε μέχρι το 2002. Ήταν τότε που μεταπήδησε στην έταιρη ομάδα της Τιφλίδας, την Ντιναμό, στην οποία έμελλε να αγωνιστεί για περισσότερο από δέκα χρόνια και να κάνει μεγάλη καριέρα.

Ο Λόρια πραγματοποίησε με την Ντιναμό Τιφλίδας σε όλες τις διοργανώσεις που συμμετείχε περισσότερες από 200 συμμετοχές, πραγματοποιώντας κατά διαστήματα εξαιρετικές εμφανίσεις οι οποίες τον οδήγησαν μέχρι και την εθνική ομάδα ποδοσφαίρου της Γεωργίας.

Στη Ντιναμό Τιφλίδας παρέμεινε μέχρι το 2014 έχοντας προηγουμένως καταφέρει να κατακτήσει τέσσερα πρωταθλήματα Γεωργίας τα έτη 2005, 2008, 2013 και 2014, τρία Κύπελλα Γεωργίας τα έτη 2009, 2013 και 2014 και τρία Σούπερ Καπ τα έτη 2005, 2006 και 2008.

Κατά τη μεταγραφική περίοδο του καλοκαιριού του 2014, ο Λόρια αποκτήθηκε ως ελεύθερος από τον ΟΦΗ, ομάδα της Κρήτης, με τον οποίο υπέγραψε συμβόλαιο διαρκείας ενός έτους με την προοπτική ανανέωσης για έναν ακόμη χρόνο. Το τέλος της σεζόν 2014-15 βρήκε τον ΟΦΗ να υποβιβάζεται με αποτέλεσμα ο Λόρια να μένει ελεύθερος. Ωστόσο, κατάφερε να βρει ομάδα πολύ σύντομα καθώς ενδιαφέρθηκε για την απόκτησή του ο Ολυμπιακός ο οποίος και τον έκανε δικό του.

## Διεθνείς συμμετοχές
Ο Λόρια πραγματοποίησε το ντεμπούτο του με την εθνική ομάδα της χώρας του το 2007, όταν και κλήθηκε από τον ομοσπονδιακό προπονητή της Γεωργίας Κ21 Πέταρ Σεγκρτ.

Μέχρι σήμερα, ο Λόρια παραμένει ο βασικός τερματοφύλακας της Εθνικής ομάδας ποδοσφαίρου της Γεωργίας, έχοντας πραγματοποιήσει μέχρι στιγμής περισσότερες από 30 συμμετοχές. 

## Τίτλοι
**Ντιναμό Τιφλίδας**
* 4 πρωταθλήματα Γεωργίας: 2004-05, 2007-08, 2012-13, 2013-14
* 3 Κύπελλα Γεωργίας: 2008-09, 2012-13, 2013-14
* 4 Σούπερ Καπ Γεωργίας: 2005, 2006, 2008, 2023
**Ανόρθωση**

* 1 Κύπελλο Κύπρου: 2020-21

## Πηγές
* Το προφίλ του Λόρια στο transfermarkt.co.uk
* Στον ΟΦΗ ο διεθνής Γεωργιανός τερματοφύλακας, Γκιόργκι Λόρια
* [ http://www.sport-fm.gr/article/podosfairo/eruthroleukoi-loria-kai-martines/3085797 Στον Ολυμπιακό ο Λόρια]

Κατηγορία:Γεωργιανοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Γεωργίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΦΚ Κρίλια Σοβέτοφ Σαμάρα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Εθνικής Γεωργίας Κ21
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ανόρθωσης
Κατηγορία:Ξένοι ποδοσφαιριστές στη Ρωσία
Κατηγορία:Ξένοι ποδοσφαιριστές στη Γερμανία
Κατηγορία:Γεωργιανοί ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2024
Πολιτειακές εκλογές 2015 στη Νέα Νότια Ουαλία

**Γενικές εκλογές για την ανάδειξη των μελών της 56ης Νομοθετικής Συνέλευσης** διεξήχθησαν στην Νέα Νότια Ουαλία στις 28 Μαρτίου 2015. Όλες οι 93 έδρες αποφασίστηκαν με τη μέθοδο της προαιρετικής ψηφοφορίας κατά προτίμηση. Εξελέγησαν επίσης 21 μέλη του 42μελούς Νομοθετικού Συμβουλίου με την αναλογική κατ' επιλογήν. Η κυβέρνηση του Κόμματος των Φιλελευθέρων με πρωθυπουργό τον Μάικ Μπερντ επανεκλέχθηκε αλλά με μειωμένη πλειοψηφία στη νομοθετική συνέλευση. Οι Πράσινοι κέρδισαν 3 έδρες στη νομοθετική συνέλευση.

## Αποτελέσματα Νομοθετικής Συνέλευσης
Οι εγγεγραμμένοι ψηφοφόροι ήταν 5.040.662 και ψήφισαν 4.561.234 άτομα. Η συμμετοχή διαμορφώθηκε στο 90,49%.

Συγκεντρωτικά: **Συνασπισμός Εθνικών-Φιλελευθέρων**: 2.141.898 ψήφοι (54,32%). Εργατικοί 1.801.195 (45,68%). 

### Αποτελέσματα Άνω Βουλής

## Παραπομπές


2015
Νεeα Νοτια Ουαλια
Μουσείο Σεργκέι Παρατζάνωφ

Το **Μουσείο Σεγκέι Παρατζάνωφ** βρίσκεται στο Ερεβάν της Αρμενίας και είναι αφιερωμένο στο έργο του Αρμένιου σκηνοθέτη Σεργκέι Παρατζάνωφ.

## Ιστορικό

Το μουσείο ιδρύθηκε το 1988 με πρωτοβουλία της αρμένικης κυβέρνησης αλλά άρχισε τη λειτουργία του το 1991 λόγω του σεισμού που είχε προηγηθεί τρία χρόνια νωρίτερα. Το οίκημα που το στεγάζει επιλέχθηκε από τον ίδιο τον σκηνοθέτη, αποτελείται από δύο ορόφους και βρίσκεται στο κέντρο της πρωτεύουσας. Αποτελεί ένα από τα δημοφιλέστερα μουσεία της πόλης και κατά καιρούς το έχουν επισκεφθεί προσωπικότητες όπως οι Βλαντίμιρ Πούτιν, Πάουλο Κοέλιο, Βιμ Βέντερς κ.α.

## Εκθέματα

Φιλοξενεί τουλάχιστον 1.500 εκθέματα, τα οποία αποτελούνται από κολάζ, σχέδια, φωτογραφίες, πίνακες ζωγραφικής, αυτοσχέδιες κούκλες, art installations κ.α. Η πλειονότητα των εκθεμάτων δημιουργήθηκε κατά την παραμονή του Παρατζάνωφ στη φυλακή. Εκτός από αυτά σε δύο δωμάτια φιλοξενούνται αφίσες ταινιών του, τιμητικά βραβεία καθώς και μέρος της αλληλογραφίας του με τον Φεντερίκο Φελίνι, τον Αντρέι Ταρκόφσκι κ.α Μέρος των εκθεμάτων έχει φιλοξενηθεί σε εκθέσεις στο εξωτερικό όπως στη Μόσχα, την Αθήνα κ.α.

## Παραπομπές


## Εξωτερικοί σύνδεσμοι
* 

Κατηγορία:Μουσεία στο Γερεβάν
Μοχάμεντ Μπεν

Ο **Μπεν Ναμπουχάνε Ελ Φαρντού Μοχάμεντ** (*El Fardou Ben Nabouhane* αραβικά: الفردو محمد بن نبوهان) , γνωστός και ως **Μπεν Μοχάμεντ**, γεννήθηκε 10 Ιουνίου 1989), είναι Κομοριανός διεθνής επαγγελματίας ποδοσφαιριστής που αγωνίζεται ως επιθετικός στο πρωτάθλημα της Σερβίας, για τον Ερυθρό Αστέρα. Είναι πρώτος σκόρερ στην ιστορία της Εθνικής ομάδας της χώρας του με 16 γκολ.

## Καριέρα
Ο Μπεν εισήχθη το 2000, σε ηλικία 11 ετών στις ακαδημίες της ΖΣ Σαιν-Πιερουάζ ομάδα της Ρεϋνιόν. Στη Σαιν Πιερουάζ παρέμεινε για έξι ολόκληρα χρόνια και το 2006 μεταπήδησε στη Γαλλία για λογαριασμό της Χάβρης. 
Την πρώτη του σεζόν στη γαλλική ομάδα αγωνιζόταν στις ρεζέρβες ωστόσο ένα χρόνο αργότερα προβιβάστηκε στην πρώτη ομάδα και αγωνίστηκε στη Λιγκ 2, τη δεύτερη κατηγορία ποδοσφαίρου της Γαλλίας. 

Το 2008, ο Μπεν δόθηκε δανεικός για ένα χρόνο στη Βαν, ωστόσο το 2009 αποκτήθηκε από την ομάδα με κανονική μεταγραφή. Στη Βαν ΟΚ παρέμεινε μέχρι το 2013 έχοντας καταφέρει να πετύχει 55 γκολ σε σύνολο 120 εμφανίσεων.

Κατά τη μεταγραφική περίοδο του καλοκαιριού του 2013, ο Μπεν ταξίδεψε στην Ελλάδα για λογαριασμό της Βέροιας, με την οποία υπέγραψε διετές επαγγελματικό συμβόλαιο συνεργασίας. Στην ομάδα της Βέροιας παρέμεινε για δύο χρόνια πετυχαίνοντας συνολικά στο ελληνικό πρωτάθλημα 25 γκολ. Τη σεζόν 2013-14 ήταν τρίτος σκόρερ του πρωταθλήματος με 15 γκολ.

Τον Ιανουάριο του 2015, ο Μπεν ήρθε σε συμφωνία με τον πρωταθλητή Ελλάδας Ολυμπιακό, στον οποίο ενσωματώθηκε το καλοκαίρι του ίδιου έτους. Ο Μπεν στάθηκε ιδιαίτερα άτυχος καθώς λίγο πριν το τέλος της αγωνιστικής περιόδου 2014-15, έπαθε ρήξη χιαστών και έμεινε εκτός αγωνιστικής δράσης για 6 μήνες. Μετά την αποθεραπεία του δόθηκε δανεικός σε Λεβαδειακό και Πανιώνιο. Το 2018 μεταγράφηκε στον Ερυθρό Αστέρα Βελιγραδίου.
 
Ο Μπεν πραγματοποίησε το ντεμπούτο του με την Εθνική Κομορών στις 5 Μαρτίου 2014 στον φιλικό αγώνα της χώρας του με αντίπαλο τη Μπουρκίνα Φάσο. 
Μέχρι σήμερα, έχει πραγματοποιήσει με την εθνική ομάδα ποδοσφαίρου της χώρας του 32 συμμετοχές ενώ είναι και αρχηγός και έχει καταφέρει να πετύχει και 16 γκολ.

## Τίτλοι
* Πρωταθλητής Γαλλίας της Λιγκ 2 με την Χάβρη το 2008

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* Το προφίλ του Μπεν στο transfermarkt.co.uk 
* Στον Ολυμπιακό ο Μπεν
* Ρήξη χιαστών ο Μπεν 

Κατηγορία:Κομορανοί ποδοσφαιριστές
Κατηγορία:Ποδοσφαιριστές Εθνικής Κομόρων
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Βαν ΟΚ
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Ερυθρού Αστέρα
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2021
Φράνκο Χάρα

Ο **Φράνκο Ντάνιελ Χάρα** (γεννημένος στις 15 Ιουλίου) είναι Αργεντινός επαγγελματίας ποδοσφαιριστής που αγωνίζεται ως επιθετικός.

## Καριέρα
Ο Φράνκο Χάρα έκανε τα πρώτα του ποδοσφαιρικά βήματα στις ακαδημίες της Αρσενάλ Σαραντί, ομάδα της Αργεντινής με τη φανέλα της οποίας μάλιστα πραγματοποίησε και την πρώτη του επίσημη συμμετοχή στο εγχώριο πρωτάθλημα όταν στις 23 Μαϊου 2008 αγωνίστηκε στον εντός έδρας αγώνα της Σαραντί εναντίον της Αρχεντίνος Τζούνιορς, από την οποία τελικά και ηττήθηκε (0-1 σκορ). 

Το πρώτο του γκολ στο πρωτάθλημα Αργεντινής το πέτυχε στις 10 Απριλίου 2009, στον ισόπαλο εντός έδρας αγώνα με την Κλαμπ Ατλέτικο Κολον (1-1 το σκορ).

Τον Ιανουάριο του 2010, ο Χάρα άφησε για πρώτη φορά την πατρίδα του για να ταξιδέψει στην Ευρώπη και συγκεκριμένα για λογαριασμό της πορογαλικής Μπενφίκα η οποία απέκτησε τα δικαιώματά του έπειτα από πρόταση ύψους 5.500.000 ευρώ. Το πρώτο του γκολ με τη φανέλα της Μπενφίκα το πέτυχε στις 15 Αυγούστου 2010 στην εντός έδρας ήττα από την Ακαδέμικα Κοίμπρα (1-2 το σκορ). Το 2011, ο Χάρα κατέκτησε με τη Μπενφίκα το Λιγκ Καπ Πορτογαλίας.

Τα επόμενα τρία χρόνια, ο Χάρα τα πέρασε αγωνιζόμενος ως δανεικός. Αρχικά μετεγγράφη στην ισπανική Γρανάδα, με την οποία πέτυχε τρία γκολ σε 31 εμφανίσεις. Στη συνέχεια επέστρεψε στην Αργεντινή όπου αγωνίστηκε αρχικά με τη Σαν Λορένσο Αλμάγρο (2012-13) κι έπειτα με την Εστουδιάντες (2013-14).

Το καλοκαίρι του 2014 επέστρεψε στην Πορτογαλία και τη Μπενφίκα, ωστόσο κατά τη μεταγραφική περίοδο του Ιανουαρίου του 2015, ο Χάρα αποκτήθηκε από τον Ολυμπιακό Πειραιώς μετά από πρόταση της ελληνικής ομάδας ύψους 1.500.000 ευρώ. Με την ομάδα του Πειραιά κατάφερε να κατακτήσει το ελληνικό πρωτάθλημα του 2015.Από το 2016 αγωνίζεται με την φανέλα της Πατσούκα στο Μεξικό.

## Διεθνείς συμμετοχές
Ο Φράνκο Χάρα πραγματοποίησε το ντεμπούτο του με τη φανέλα της Εθνικής ομάδας ποδοσφαίρου της Αργεντινής το 2010 όταν και αγωνίστηκε στο διεθνές φιλικό παιχνίδι εναντίον της Κόστα Ρίκα (3-2 νίκη της Αργεντινής) με τον Χάρα να πετυχαίνει το νικητήριο γκολ της Αργεντινής. 

Συνολικά, έχει πραγματοποιήσει μέχρι στιγμής τέσσερις συμμετοχές.

## Τίτλοι
* 1 Λιγκ Καπ Πορτογαλίας: 2011
* 1 Πρωτάθλημα Ελλάδας: 2015
* 1 Κύπελλο Ελλάδας: 2015

## Πηγές
* Το προφίλ του Χάρα στο transfermarkt.co.uk
* Το προφίλ του Χάρα στο national-football-teams.com

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΚΦ Πατσούκα
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πριμέρα Ντιβισιόν Μεξικού
Καύκωνες

Οι **Καύκωνες** μνημονεύονται από τον Στράβωνα ως Αρκάδες την καταγωγή που διαιρούνταν σε δύο φυλές και ήταν εγκαταστημένοι στην Αρκαδία και την Κοίλη Ήλιδα κοντά στον Αλφειό ποταμό επεκταθέντες και μέχρι την Αχαΐα. Σύμφωνα με τον Όμηρο μαζί με τους Λέλεγες και Πελασγούς ήταν επίκουροι των Τρώων. Από την Τριφυλία εκδιώχθηκαν από τους Μινυείς.

## Παραπομπές


Κατηγορία:Αρχαία ελληνικά φύλα
Λουδοβίκος Α΄ του Μονακό

Ο **Λουδοβίκος Α΄** (γαλλικά: *Louis I*, 25 Ιουλίου 1642 - 3 Ιανουαρίου 1701) ήταν πρίγκιπας του Μονακό από το 1662 μέχρι του 1701. Οι γονείς του ήταν ο Έρκολε Γκριμάλντι και η Μαρία Αυρηλία Σπινόλα.

## Βιογραφία
Το 1662 ο Λουδοβίκος διαδέχθηκε τον παππού του Πρίγκιπα Ονώριο Β΄ στο θρόνο του Μονακό. Λίγα χρόνια αργότερα, το 1666, διακρίθηκε στη Μάχη των Τεσσάρων Ημερών, μιας σύγκρουσης ανάμεσα στον αγγλικό και τον ολλανδικό στόλο. Στις 5 Ιουλίου 1668 ορκίστηκε στο Γαλλικό Κοινοβούλιο εν ονόματι του Βασιλιά Λουδοβίκου ΙΔ΄ Δούκας του Βαλεντινουά και Λόρδος της Γαλλίας. Στις 31 Δεκεμβρίου του ίδιου έτους χρίστηκε ιππότης των γαλλικών βασιλικών ταγμάτων.

Ο Λουδοβίκος επέβαλε φορολόγηση στα εμπορικά πλοία και συγκεκριμένα 1% επί του φορτίου τους. Η περίοδος εξουσίας του σημαδεύτηκε από πολλές και μεγάλες κοινωνικές αντιδράσεις.

Στο 1699 ο Βασιλιάς Λουδοβίκος ΙΔ΄ έστειλε τον Πρίγκιπα Λουδοβίκο στη Ρώμη ως πρέσβη του. Εκεί, στις 19 Δεκεμβρίου παρουσίασε το μεγαλόσταυρο του Τάγματος του Αγίου Πνεύματος στον Ιάκωβο Λουδοβίκο και τον Αλέξανδρο Βενέδικτο Σομπιέσκι, τους δύο γιους δηλαδή του Βασιλιά Ιωάννη Γ΄ της Πολωνίας. Ο Λουδοβίκος παρέμεινε στη Ρώμη, όπου και πέθανε στις 3 Ιανουαρίου 1701. Το σώμα του μεταφέρθηκε και ενταφιάστηκε πίσω στο Μονακό.

Στις 30 Μαρτίου 1660 είχε παντρευτεί στο Πο την Αικατερίνη Καρλότα του Γκραμόν (1639–1678), κόρη του στρατάρχη Αντώνιου Γ΄ του Γκραμόν. Μαζί της απέκτησε έξι παιδιά:
*Αντώνιος (1661–1731)
*Μαρία Θηρεσία Καρλότα (1662–1738)
*Άννα Ιππολύτη (1667–1700)
*Φραγκίσκος Ονώριος(1669–1748)
*Ιωάννα Μαρία
*Αυρηλία

## Παραπομπές


Κατηγορία:Οίκος Γκριμάλντι
Κατηγορία:Μονάρχες του Μονακό
Ονώριος Β΄ του Μονακό

Ο **Ονώριος Β΄** (γαλλικά: *Honoré II*, 24 Δεκεμβρίου 1597 – 10 Ιανουαρίου 1662) ήταν ο τελευταίος Λόρδος και ο πρώτος Πρίγκιπας του Μονακό.

## Βιογραφία
Γεννήθηκε στις 24 Δεκεμβρίου 1597 και ήταν ο γιος του Ηρακλή (1562-1604) κυρίου του Μονακό και της Μαρίας Λάντι. Ο πατέρας του δολοφονήθηκε όταν ο Ονώριος ήταν έξι ετών. Τον διαδέχτηκε ως Λόρδος του Μονακό, όμως τα καθήκοντά του εξασκούνταν από το θείο του Φρειδερίκο Λάντι. Ο Λάντι ήταν ένας πιστός σύμμαχος και φίλος της Ισπανίας και επέτρεψε την είσοδο ισπανικών στρατευμάτων στο Μονακό το 1605. Οι κάτοικοι του Μονακό απαγορεύθηκε να φέρουν όπλα και ο Λόρδος Ονώριος με τις δύο αδελφές μεταφέρθηκαν στο Μιλάνο. 

Η ισπανική κατοχή διήρκεσε μέχρι το 1614, αν και ο Ονώριος αναγνωρίστηκε επίσημα το 1633 ως κυρίαρχος πρίγκιπας. Τον τίτλο "πρίγκιπας" φαίνεται να τον χρησιμοποιεί επίσημα από το 1612.

Στις 13 Φεβρουαρίου 1616 παντρεύτηκε την Ιππολύτη Τριβούλτσιο, με την οποία απέκτησε ένα γιο τον Ηρακλή.

Από την ενηλικίωσή του, ο Ονώριος ήταν επικριτικός προς την Ισπανία και στράφηκε προς τη Γαλλία για υποστήριξη. Ο Λουδοβίκος ΙΓ΄ της Γαλλίας του έδωσε την υποστήριξη που χρειαζόταν μέσω της συνθήκης του Περόν (1641), η οποία έθετε το Μονακό υπό γαλλική προστασία. Το αρνητικό αποτέλεσμα της συνθήκης για τον Ονώριο ήταν το ότι έχασε τις ισπανικές και ιταλικές του κτήσεις και εισοδήματα.

Κατά τη διάρκεια της εξουσίας του επέκτεινε και ανασκεύασε το γενουατικό φρούριο των Γκριμάλντι στο Μονακό, το οποίο σήμερα είναι το Πριγκιπικό Παλάτι.

Ο Ονώριος πέθανε στις 10 Ιανουαρίου 1662 και ενταφιάστηκε στον Καθεδρικό Ναό του Αγίου Νικολάου. Τον διαδέχτηκε στο θρόνο ο εγγονός του Λουδοβίκος.

## Παραπομπές


Κατηγορία:Οίκος Γκριμάλντι
Κατηγορία:Μονάρχες του Μονακό
Κάρολος Β΄ του Μονακό

Ο **Κάρολος Β΄** (γαλλικά: *Charles II*) ήταν o Λόρδος του Μονακό από τις 7 Οκτωβρίου 1581 ως τις 17 Μαΐου 1589.

## Βιογραφία
Γεννήθηκε στις 26 Ιανουαρίου 1555 και ήταν ο πρωτότοκος γιος του Λόρδου Ονώριου Α΄ (1522-1581) και της Ισαβέλλας Γκριμάλντι. Έγινε Λόρδος με το θάνατο του πατέρα του το 1581. Τη στιγμή της ανόδου του το Μονακό αμφιταλαντευόταν ανάμεσα στην ισπανική και τη γαλλική σφαίρα επιρροής.

Σε αντίθεση με τον πατέρα του, ο Κάρολος ήταν παρορμητικός και απότομος, ενώ χάλασε τις διπλωματικές σχέσεις που είχε χτίσει ο πατέρας του με τη Γένοβα, την Σαβοΐα και την Προβηγκία.

Έχοντας την προστασία της Ισπανίας, μέσω της συνθήκης της Τορδεσίγιας (1524), ο Κάρολος ήταν ο πρώτος Λόρδος του Μονακό που αρνήθηκε να πληρώσει φόρο υποτελείας στο Δούκα της Σαβοΐας για τη Μεντόν και τη Ροκαμπρούνα. Το 1583 ο Κάρολος Β΄ έχασε την κυριαρχία αυτών των δύο περιοχών. Στις 9 Μαρτίου 1585 μια γαλλική αποστολή για κατάληψη της πόλης απωθήθηκε.

Ο Κάρολος κατείχε την εξουσία μόλις για 7 χρόνια, όταν πέθανε στις 17 Μαΐου 1589, σε ηλικία 34 ετών. Εξαιτίας του γεγονότος ότι δεν είχε αποκτήσει απογόνους, τον διαδέχτηκε ο νεότερος αδελφός του Ηρακλής.

## Παραπομπές


Κατηγορία:Οίκος Γκριμάλντι
Ηρακλής του Μονακό

Ο **Ηρακλής** (γαλλικά: *Hercule*) ήταν ο Λόρδος του Μονακό από τις 17 Μαΐου 1589 μέχρι τις 29 Νοεμβρίου 1604.

Ήταν ο μικρότερος από τους τέσσερις γιους του Ονώριου Α΄ (1522-1581) και της Ισαβέλλας Γκριμάλντι. Ο μεγαλύτερος αδελφός του Κάρολος Β΄ έγινε Λόρδος με το θάνατο του πατέρα του το 1581. Οι δύο μεγαλύτεροι αδελφοί του Ηρακλή, Φραγκίσκο (1557-1586) και Οράτιος (1558-1559), πέθαναν στην παιδική τους ηλικία.

Είχε σπουδάσει στο πανεπιστήμιο της Παβίας και αρχικός του στόχος ήταν να γίνει ιερέας. Όμως, με το θάνατο του αδελφού του, Καρόλου Β΄, το 1589, ο 27χρονος τότε Ηρακλής έγινε Λόρδος του Μονακό.

Κύριος στόχος του κατά τη διακυβέρνησή του ήταν να εξοφλήσει τα χρέη του Μονακό, τα οποία είχαν συσσωρευθεί την περίοδο που ήταν Λόρδος ο αδελφός του, και να αυξήσει τα ταμειακά διαθέσιμα. Εξαιτίας της κακής οικονομικής κατάστασης φαίνεται να υπήρχε το φαινόμενο της πείνας.

Στις 15 Δεκεμβρίου 1595 παντρεύτηκε την Μαρία Λάντι, με την οποία απέκτησε τρία παιδιά:
*Ιωάννα Μαρία (29 Σεπτεμβρίου 1596 – Δεκέμβριος 1620)
*Ονώριος Β΄ (24 Δεκεμβρίου 1597 – 10 Ιανουαρίου 1662)
*Μαρία Κλαυδία (1 Ιανουαρίου 1599 – 1668).

Ο Ηρακλής δολοφονήθηκε το 1604 και ο εξάχρονος τότε γιος του Ονώριος τον διαδέχτηκε, υπό την κηδεμονία του αδελφού του Ηρακλή, του Φρειδερίκου Λάντι. Ο Ονώριος ήταν ο πρώτος Λόρδος του Μονακό που ονομάστηκε Πρίγκιπας.

## Παραπομπές


Κατηγορία:Οίκος Γκριμάλντι
Μοχάμεντ Μοσαντέκ

Ο **Μοχάμεντ Μοσαντέκ** (περσ. مُحَمَد مُصَدِق, ΔΦΑ: mohæmˈmæd(-e) mosædˈdeɣ, 16 Ιουνίου 1882 – 5 Μαρτίου 1967), ήταν Ιρανός πολιτικός και πρωθυπουργός του Ιράν την περίοδο 1951-1953, ιδρυτής του κόμματος του Εθνικού Μετώπου. Ανατράπηκε με πραξικόπημα που οργανώθηκε από τις Ηνωμένες Πολιτείες της Αμερικής και το Ηνωμένο Βασίλειο.

Γεννήθηκε στην Τεχεράνη και υπήρξε γόνος αριστοκρατικής και πολιτικής οικογένειας. Ο πατέρας του ήταν υπουργός Οικονομικών και η μητέρα του μέλος της βασιλικής οικογένειας των Χαζάρων. Σπούδασε Πολιτικές Επιστήμες στο Παρίσι και ολοκλήρωσε το διδακτορικό του στη Νομική σχολή του πανεπιστημίου Νεσατέλ της Ελβετίας. Υπηρέτησε σε αρκετές κυβερνητικές θέσεις ως μέλος της Συμβουλευτικής Εθνοσυνέλευσης (Ματζλίς), διοικητής της επαρχίας του Φαρς και του Αζερμπαϊτζάν, υπουργός Οικονομικών και υπουργός Εξωτερικών. Στις αρχές της δυναστείας των Παχλαβί φυλακίστηκε για σύντομο χρονικό διάστημα και αργότερα παρέμεινε σε κατ’ οίκον περιορισμό. Επανήλθε στην πολιτική με την άνοδο στο θρόνο του Μοχάμεντ Ρεζά Παχλαβί και εξελέγη μέλος των Ματζλίς το 1944.  Το Νοέμβριο του 1949 ιδρύθηκε το κόμμα του Εθνικού Μετώπου, με τον Μοσαντέκ να αναλαμβάνει ηγετικό ρόλο. Τον Μάρτιο του 1951 προώθησε νόμο για την κρατικοποίηση των πετρελαϊκών εγκαταστάσεων της Αγγλοϊρανικής Πετρελαϊκής Εταιρείας και τον Μάιο του ίδιου χρόνου εξελέγη πρωθυπουργός.

Χαρακτηρίζεται ως χαρισματικός ηγέτης, προσηλωμένος στην αρχή της συνταγματικής διακυβέρνησης. Αντίθετος με την εγκαθίδρυση της δυναστείας Παχλαβί, ο Μοσαντέκ υποστήριζε την άποψη πως ο Σάχης θα έπρεπε να έχει ρόλο κατά τα πρότυπα της βελγικής ή βρετανικής μοναρχίας. Ειδικότερα, ως πρωθυπουργός ανέλαβε πρωτοβουλίες για την αποδυνάμωσή του. Μεταξύ  άλλων, αφαίρεσε τον έλεγχο του στρατού από το παλάτι, μετέφερε μέρος της βασιλικής περιουσίας στο κράτος, ενώ περιόρισε επίσης σημαντικά τις δαπάνες για τη βασιλική οικογένεια. Στα θέματα εξωτερικής πολιτικής, ο Μοσαντέκ ήταν ένθερμος υποστηρικτής της απεξάρτησης του Ιράν από την επιρροή των μεγάλων δυνάμεων, μέσω του δόγματος της «αρνητικής ισορροπίας». Παρά την αριστοκρατική του καταγωγή, στηρίχθηκε κυρίως από τη μεσαία τάξη και απέκτησε τη φήμη του αδιάφθορου πολιτικού. Η εθνικοποίηση του ιρανικού πετρελαίου που προώθησε ο Μοσαντέκ ήρθε σε σύγκρουση με τα οικονομικά συμφέροντα του Ηνωμένου Βασιλείου και άλλων χωρών, καθώς μετέφερε τον έλεγχο από τις πετρελαϊκές εταιρείες της Δύσης στη χώρα παραγωγής του πετρελαίου. Η Βρετανία αντέδρασε επιβάλλοντας οικονομικό εμπάργκο και αναλαμβάνοντας μυστικές πολιτικές δράσεις με στόχο την ανατροπή του Μοσαντέκ, οδηγώντας τελικά στο πραξικόπημα του 1953. Ο Μοσαντέκ καταδικάστηκε για προδοσία σε τρία χρόνια φυλάκιστης και κατόπιν έζησε υπό κατ' οίκον περιορισμό μέχρι τον θάνατό του.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Ιράν
Ονώριος Α΄ του Μονακό

Ο **Ονώριος Α΄** (γαλλικά: *Honoré Ier de Monaco*, 16 Δεκεμβρίου 1522 - 7 Οκτωβρίου 1581) ήταν ο Λόρδος του Μονακό από τις 22 Αυγούστου 1523 ως τις 7 Οκτωβρίου 1581.

## Βιογραφία
Γεννήθηκε στις 16 Δεκεμβρίου 1522 και ήταν το μικρότερο παιδί του Λόρδου Λουκιανού (1487-1523) και της Ιωάννας του Ποντεβέ-Καμπανέ. Έγινε Λόρδος του Μονακό σε ηλικία μόλις 9 μηνών, μετά τη δολοφονία του πατέρα του, στις 22 Αυγούστου 1523.

Τα καθήκοντά του, κατά τα παιδικά του χρόνια, είχαν αναληφθεί από τον θείο του Αυγουστίνο Γκριμάλντι (1482-1532). Ο Αυγουστίνος διέκοψε τη συμμαχία με τη Γαλλία και στράφηκε στην Ισπανία και τον Βασιλιά της Κάρολο Ε΄ της Αγίας Ρωμαϊκής Αυτοκρατορίας. Με τις συμφωνίες που υπέγραψε καθιστούσε το Μονακό προτεκτοράτο της Ισπανίας, επιτρέποντας έτσι την εξοικονόμηση πόρων από τον τομέα της άμυνας. Η συμμαχία με την Ισπανία θα διαρκέσει μέχρι το 1641.

Ο Αυγουστίνος Γκριμάλντι πέθανε στις 14 Απριλίου 1532, όταν ο Ονώριος ήταν ακόμα ανήλικος. Έπειτα, ακολούθησαν στη διακυβέρνηση του Μονακό ο Νικόλαος Γκριμάλντι και ο Στέφανος Γκριμάλντι. Ο Στέφανος παρέμεινε μέχρι τις 16 Δεκεμβρίου 1540, όταν ο Ονώριος ενηλικιώθηκε.

Η περίοδος εξουσίας του Ονώριου ήταν σχετικά ήρεμη και ειρηνική, ενώ ο ίδιος χαρακτηριζόταν για την ανδρεία και τη σοφία του. Το 1565 ηγήθηκε ενός στόλου εναντίον των Τούρκων που πολιορκούσαν τη Μάλτα και το 1571 συμμετείχε μαζί με τον χριστιανικό στόλο στη Ναυμαχία της Ναυπάκτου εναντίον του οθωμανικού στόλου.

### Απόγονοι
Το 1545 παντρεύτηκε την Ισαβέλλα Γκριμάλντι, με την οποία απέκτησε δώδεκα παιδιά. Τα σημαντικότερα από αυτά ήταν τα εξής:
*Κάρολος Β΄ (26 Ιανουαρίου 1555 – 17 Μαΐου 1589)
*Φραγκίσκος (1557–1586)
*Οράτιος (1558–1559)
*Ηρακλής (24 Σεπτεμβρίου 1562 – 21 Νοεμβρίου 1604)

## Παραπομπές


Κατηγορία:Οίκος Γκριμάλντι
Blogger

Το **Blogger** είναι διαδικτυακή υπηρεσία που ανήκει στη Google και χρησιμοποιείται ως μια πλατφόρμα δημιουργίας και φιλοξενίας ιστολογίων. Ιδρύθηκε το 1999 από την Pyra Labs και αργότερα αποκτήθηκε από την Google. Είναι από τις παλιότερες και δημοφιλέστερες ιστοσελίδες ιστολογίων στον κόσμο.

Οι χρήστες έχουν στη διάθεσή τους γραφήματα προβολών, έχουν πρόσβαση σε στατιστικά (όπως προβολές ανά φυλλομετρητή, λειτουργικό σύστημα και χώρα), αλλά μόνο για τα πρώτα 10 (λειτουργικό λογισμικό, χώρα και φυλλομετρητή). Έχουν στην διάθεση τους ακόμη πολλά πρόσθετα (γκάντζετ, περίπου 1000), δυνατότητα διαγραφής του ιστολογίου τους και πολλές άλλες ρυθμίσεις.

## Παραπομπές και σημειώσεις


Κατηγορία:Google (υπηρεσίες)
Λουκιανός του Μονακό

Ο **Λουκιανός** (γαλλικά: *Lucien*) ήταν ο Λόρδος του Μονακό από τις 11 Οκτωβρίου 1505 μέχρι τις 22 Αυγούστου 1523. Οι γονείς του ήταν ο Λαμβέρτος του Μονακό (1420–1494) και η Κλαυδία του Μονακό (1451–1515).

## Βιογραφία
Ο Λουκιανός, ζηλεύοντας και φιλοδοξώντας τα αξιώματα του αδελφού του, Ιωάννη Β΄, τον δολοφόνησε στις 11 Οκτωβρίου 1505. Η άνοδός του ως Λόρδος του Μονακό προκάλεσε έντονες αντιδράσεις στο εσωτερικό. Στις 13 Μαΐου 1506 αναγκάστηκε να βρει καταφύγιο στον Κάρολο Γ΄ της Σαβοΐας, ο οποίος χωρίς να αποφανθεί για την αθωότητα ή την ενοχή του Λουκιανού, του απένειμε συγχωροχάρτι, προκειμένου να υπάρξει ύφεση των αντιδράσεων εναντίον του.

Με την ανάληψη των καθηκόντων του Λουκιανού, το Μονακό ξεκίνησε να λαμβάνει πολλούς πρόσφυγες από τη Γένοβα, η οποία είχε προηγουμένως ελευθερωθεί από τη γαλλική κατοχή. Με αφορμή την φιλοξενία τους εκεί, ο Δόγης της Γένοβας επιτέθηκε στα τέλη του 1506 με 14.000 άντρες για να καταλάβει το Μονακό και να το προσαρτήσει στη Δημοκρατία της Γένοβας.

Η πολιορκία του Μονακό από τους Γενοβέζους κράτησε περίπου πέντε μήνες, μέχρι τον Μάρτιο του 1507, όταν με μεσολάβηση της Γαλλίας και της Ισπανίας τα στρατεύματα αναγκάστηκαν να αποχωρήσουν. Αποτέλεσμα της πολιορκίας ήταν η καταστροφή μεγάλου μέρους των φρουρίων της πόλης και του λιμανιού της.

Ο Λουκιανός, μετέπειτα, εντάχθηκε στο γαλλικό στρατό και πολέμησε στη μάχη του Ριβαρόλο. Μετά την τελική νίκη των Γάλλων εισήλθε στις 29 Απριλίου 1507 μαζί με τον Βασιλιά Λουδοβίκο ΙΒ΄ της Γαλλίας στην πόλη της Γένοβας.

Οι φιλοδοξίες, όμως, του Λουδοβίκου ΙΒ΄ τον οδήγησαν σε σημείο να φυλακίσει τον Λουκιανό, προκειμένου να παραδοθεί το Μονακό στην κυριαρχία του. Ο Λουκιανός ελευθερώθηκε το Μάιο του 1508 από το Δούκα του Μιλάνου με την καταβολή 4.000 δουκάτων.

Το 1515 ο Λουκιανός απέκτησε τα φεουδαρχικά δικαιώματα της πόλης Μεντόν, τα οποία διατήρησε το Μονακό μέχρι το 19<sup>ο</sup> αιώνα.

Στις 22 Αυγούστου 1523 ο Λουκιανός δολοφονήθηκε από τον ανιψιό του, Βαρθολομαίο Ντορία, στο Παλάτι του Μονακό. Ο Αντρέα Ντόρια, ξάδελφος του Βαρθολομαίου και ναύαρχος της Γένοβας, θεωρείται ότι είχε γνώση της δολοφονίας, χωρίς ωστόσο να επιβεβαιώνεται κάτι τέτοιο.

Τον Λουκιανό τον διαδέχτηκε ο νεώτερος γιος του Ονώριος.

### Απόγονοι
Στις 25 Σεπτεμβρίου 1514 ο Λουκιανός παντρεύτηκε την Ιωάννα του Ποντεβέ-Καμπανέ. Μαζί της απέκτησε τουλάχιστον πέντε παιδιά:
*Φραγκίσκος
*Κλαυδία
*Λαμβέρτος
*Ρενιέ
*Ονώριος

## Παραπομπές


Κατηγορία:Οίκος Γκριμάλντι
Σύνδρομο της Στοκχόλμης

Το **σύνδρομο της Στοκχόλμης** είναι ένα ψυχολογικό φαινόμενο κατά το οποίο όμηροι εκφράζουν συμπάθεια και συμπόνοια και έχουν θετικά συναισθήματα προς τους απαγωγείς τους, μερικές φορές σε σημείο που να υπερασπίζονται και ταυτίζονται με τους απαγωγείς. Αυτά τα συναισθήματα γενικά θεωρούνται παράλογα μέσα από το πρίσμα του κινδύνου ή του ρίσκου που υπέστησαν τα θύματα, τα οποία θεωρούν ουσιαστικά την έλλειψη κακοποίησης από τους απαγωγείς ως μια πράξη καλοσύνης.  Το Σύστημα Βάσεων Δεδομένων Ομήρων του FBI δείχνει ότι περίπου 8 τοις εκατό των θυμάτων παρουσιάζουν ενδείξεις συνδρόμου της Στοκχόλμης.

## Ονομασία
Ο όρος αυτός προήλθε μετά την ληστεία που έγινε σε υποκατάστημα της τράπεζας Kreditbanken στο Νόρμαλμστοργκ, στην κεντρική Στοκχόλμη της Σουηδίας, τον Αύγουστο του 1973. Δύο ένοπλοι άνδρες οι Γιαν-Έρικ Όλσσον και Κλαρκ Όλοφσον εισέβαλαν σε αυτήν και απήγαγαν 4 υπαλλήλους της τράπεζας, τους Ελίζαμπετ Όλντγκρεν, Κρίστιν Ένμαρκ, Μπιργκίτα Λούντμπλαντ και τον Σβεν Σάφστρομ, για 6 μέρες σε θησαυροφυλάκιο της τράπεζας Sveriges Kreditbank. Μετά τη σύλληψη των δραστών, οι όμηροι προσπάθησαν να συλλέξουν χρήματα, για να ενισχύσουν οικονομικά τον δικαστικό αγώνα των απαγωγέων τους και αρνήθηκαν μάλιστα να καταθέσουν εναντίον τους.

## Περιγραφή
Το σύνδρομο της Στοκχόλμης μπορεί να θεωρηθεί ως μια μορφή τραυματικής συγκόλλησης, η οποία δεν απαιτεί απαραιτήτως ένα σενάριο ομηρείας, αλλά η οποία περιγράφει «ισχυρούς συναισθηματικούς δεσμούς που αναπτύσσονται μεταξύ δύο ατόμων, όπου ένα πρόσωπο παρενοχλεί περιοδικά, χτυπάει, απειλεί, κακοποιεί, ή εκφοβίζει το άλλο».  Μια συχνά χρησιμοποιούμενη υπόθεση για να εξηγήσει το φαινόμενο του συνδρόμου της Στοκχόλμης, βασίζεται στη φροϋδική θεωρία. Προτείνει ότι η σύνδεση (του θύματος με τον κακοποιό) είναι αντίδραση του ατόμου στο τραύμα του, αντίδραση στο να γίνει θύμα. Η ταύτιση με τον επιτιθέμενο είναι ένας τρόπος που το ίδιο το "εγώ" υπερασπίζεται τον εαυτό του. Όταν ένα θύμα πιστεύει τις ίδιες αξίες με τον επιτιθέμενο, αυτός παύει να γίνεται αντιληπτός ως απειλή.

## Κοινά συμπτώματα του «Συνδρόμου της Στοκχόλμης»
* Θετικά συναισθήματα από το θύμα προς το θύτη (άτομο που το κακοποιεί ή το ελέγχει).

* Αρνητικά συναισθήματα από το θύμα προς την οικογένειά του, τους φίλους ή τις αρχές.

* Υποστηρικτική συμπεριφορά από το θύμα προς το θύτη.

* Ανικανότητα του θύματος να καταστρέψει την "σχέση" του με το θύτη.

## Παραπομπές


Κατηγορία :Κοινωνική ψυχολογία
Κατηγορία :Σύνδρομα
Κατηγορία :Εγκλήματα
Κατηγορία :Κακοποίηση
Ιωάννης Β΄ του Μονακό

Ο **Ιωάννης Β΄** (γαλλικά: *Jean II*) ήταν Κύριος του Μονακό από το 1494 μέχρι τη δολοφονία του το 1505. Ήταν ο μεγαλύτερος γιος του Λαμπέρτο του Μονακό (1420–1494) και της Κλαυδίας του Μονακό (1451–1515).

Κατά τη διάρκεια της 11χρονης διακυβέρνησής του συνέχισε την πολιτική του πατέρα του. Ήταν φιλογάλλος και υπηρέτησε στο γαλλικό στρατό, στον οποίο έγινε υπολοχαγός της Ριβιέρας από τον Βασιλιάς Κάρολο Η΄.

Ο Ιωάννης νυμφεύτηκε το 1486 την Αντωνία της Σαβοΐας, νόθα κόρη του Φιλίππου Β΄ δούκα της Σαβοΐας. Ο γάμος τους δεν απέφερε απογόνους.

Στις 11 Οκτωβρίου 1505, ο αδελφός του Λουκιανός, τον δολοφόνησε στο Παλάτι του Μονακό και έγινε ο επόμενος Κύριος.

## Παραπομπές


Κατηγορία:Οίκος Γκριμάλντι
Τα Ημερολόγια Τέρνερ

*Τα Ημερολόγια Τέρνερ* είναι μυθιστόρημα του **Γουίλιαμ Λούθερ Πηρς (William Luther Pierce)** που το έγραψε με το ψευδώνυμο *Άντριου ΜακΝτόναλντ* (*Andrew Macdonald*).

## Βιογραφικά στοιχεία του συγγραφέα
Ο Γουίλιαμ Πιρς, ήταν Αμερικανός εθνικιστής, ηγέτης του εθνικιστικού αποσχιστικού κινήματος *National Alliance* και ένας από τους βασικούς ιδεολογικούς και θεωρητικούς καθοδηγητές του αμερικανικού εθνικιστικού κινήματος και πανεπιστημιακός καθηγητής. Γεννήθηκε στις 11 Σεπτεμβρίου 1933 και πέθανε στις 23 Ιουλίου 2002 από καρκίνο, στο σπίτι του στη Δυτική Βιρτζίνια. Αργότερα στο Όρεγκον, εντάχθηκε ως μέλος στις τάξεις του Αμερικανικού Ναζιστικού κινήματος και το 1966 έγινε σύμβουλος του ηγέτη του αμερικανικού Ναζιστικού κόμματος, Τζορτζ Λίνκολν Ρόκγουελ. Ο Γουίλιαμ Πιρς μετά την δολοφονία του Ρόκγουελ, δημιούργησε την δική του οργάνωση *National Youth Alliance* η οποία ήταν υπέρ του αντικομμουνισμού, της άρνησης του Ολοκαυτώματος και της Λευκής ανωτερότητας. Έχει εκδώσει δυο βιβλία, *Tα Hμερολόγια Τέρνερ* και το *Hunter*.

### Η Ιστορία του βιβλίου
Η ιστορία του βιβλίου ξεκινά στα τέλη της δεκαετίας του 1970 όταν εκδόθηκε για πρώτη φορά μακριά από τα βιβλιοπωλεία, κυριολεκτικά χέρι - χέρι και μέσω ταχυδρομείου, το βιβλίο κατάφερε μέχρι το 2000 να πουλήσει περίπου 500.000 αντίτυπα.
Τότε απέκτησε και τη μεγαλύτερη δημοσιότητα, όταν ανακαλύφθηκε πως το τρομοκρατικό χτύπημα στο αρχηγείο του FBI στην Οκλαχόμα ήταν στην οργάνωση και στην εκτέλεση του, αντιγραμμένο από το κείμενο του βιβλίου.

Η δημοσιότητα που απέκτησε το βιβλίο υπήρξε τεράστια, τόση που ένας "μεγάλος" εκδοτικός οίκος αποφάσισε την κυκλοφορία του. Πούλησε 50.000 αντίτυπα σε αυτή την έκδοση, σε λιγότερο από ένα χρόνο, αλλά μετά αναγκάστηκε ύστερα από κρατικές πιέσεις να το αποσύρει από την κυκλοφορία. Το βιβλίο θεωρήθηκε προπαγάνδα μίσους και απαγορεύτηκε στον Καναδά.

### Το Κείμενο
Η θεματολογία του βιβλίου μιλάει για μια αμερικανική κοινωνία που βρίσκεται στα όρια των φυλετικών και κοινωνικών εντάσεων. Τότε, μια φυλετική οργάνωση με την ονομασία "The Order" αποφασίζει να ξεκινήσει ένοπλο αγώνα, σπρωγμένη από την κρατική καταστολή. Μέσα από έναν κύκλο βίας γλαφυρά γραμμένο η οργάνωση καταφέρνει να γονατίσει την κυβέρνηση των Η.Π.Α.

### Αξιοσημείωτα
Η κυβέρνηση των Η.Π.Α. έχει προσπαθήσει να απαγορεύσει την έκδοση του βιβλίου, χωρίς να τα καταφέρει, ενώ σε διάφορες ευρωπαϊκές χώρες που έγινε προσπάθεια να εκδοθεί δημιουργήθηκαν σημαντικά προβλήματα.

## Σημειώσεις παραπομπές


## Εξωτερικοί σύνδεσμοι
*Τα Ημερολόγια Τέρνερ, scribd.com, ανακτήθηκε στις 02/04/2017.

Κατηγορία:Αμερικανικά μυθιστορήματα
Κατηγορία:Ομοφοβία στη μυθοπλασία
Κατηγορία:Πολιτικά μυθιστορήματα
Τζόνι Βαν Ζαντ

Ο **Τζόνι Βαν Ζαντ** (αγγλ. *Johnny Van Zant*)) είναι Αμερικανός τραγουδιστής της ροκ μουσικής, γνωστός ως μέλος του southern rock συγκροτήματος Lynyrd Skynyrd, ενώ έχει πραγματοποιήσει κυκλοφορίες ως σόλο καλλιτέχνης και ως τραγουδιστής των Van Zant. Είναι αδελφός των Ρόνι και Ντόνι Βαν Ζαντ.

## Βιογραφία
Ο Βαν Ζαντ ξεκίνησε να τραγουδάει κατά τα εφηβικά του χρόνια, στα τέλη της δεκαετίας του '70, όταν έγινε μέλος των Austin Nickels Band, ένα συγκρότημα το οποίο σύντομα εξελίχθηκε στους Johnny Van Zant Band. Μαζί με τους κιθαρίστες Ρόμπι Γκέι και Έρικ Λούντγκρεν, το ντράμερ Ρόμπι Μόρις και τον μπασίστα Ντάνι Κλάουσμαν, ηχογράφησαν τα άλμπουμ "*No More Dirty Deals*" (1980), "*Round Two*" (1981) και "*The Last of the Wild Ones*" (1982). Ένα τέταρτο, αλλά διαφορετικό άλμπουμ με πιο μελωδικές τάσεις, έκανε την εμφάνιση του με τον τίτλο "*Van Zant*", το 1985. Η εμπορική αποτυχία του συγκεκριμένου δίσκου, ώθησε τον Βαν Ζαντ να εγκαταλείψει την μουσική βιομηχανία και να εργαστεί ως οδηγός βαρέων οχημάτων για τα επόμενα δύο χρόνια.

left|thumb|180px|Με τους Lynyrd Skynyrd to 2009
Το 1987, προσκλήθηκε να συμμετάσχει σε μία συναυλία προς τιμή των Lynyrd Skynyrd, οι οποίοι έκλειναν δέκα χρόνια από την διάλυση του συγκροτήματος. Αποτέλεσμα αυτής της συναυλίας ήταν μία αμερικάνικη περιοδεία με τον Βαν Ζαντ ως τραγουδιστή του σχήματος.

Ο ίδιος ο τραγουδιστής επέστρεψε στην προσωπική του καριέρα το 1990 με το άλμπουμ "*Brickyard Road*", με τον Τζιμ Γουίτ να αναλαμβάνει το μπάσο και τον Ρόμπερτ Πολ την κιθάρα.

Ενώ καθ' όλη την δεκαετία του '90 ηχογραφούσε και περιόδευε με τους Lynyrd Skynyrd, το 1998 ηχογράφησε μαζί με τον αδελφό του, Ντόνι Βαν Ζαντ το άλμπουμ "*Brother to Brother*". Το συγκεκριμένο σχήμα συνέχισε με τον δίσκο "*Van Zant II*" το 2001, όπως και με το χρυσό "*Get Right with the Man*", το οποίο μπήκε στο Top-30 του Billboard, με την βοήθεια των σινγκλ "*Help Somebody*" και "*Nobody Gonna Tell Me What to Do*". Τελευταία κυκλοφορία των Van Zant είναι το "*My Kind of Country*" του 2007.

Τον Μάιο του 2006, ο Βαν Ζαντ υπέστη επείγουσα επέμβαση στην σκωληκοειδή απόφυση, αναγκάζοντας το συγκρότημα του να αναβάλλει τρεις ζωντανές του εμφανίσεις. Επέστρεψε στο νοσοκομείο λόγω μόλυνσης, το 2011, αναβάλλοντας και πάλι μεγάλο αριθμό προγραμματισμένων εμφανίσεων.

## Δισκογραφία

## Παραπομπές


## Πηγές

* Johnny Van Zant | Music Biography, Streaming Radio and Discography
* Johnny Van Zant Biography | OLDIES.com
* Johnny Van Zant Discography at Discogs

## Εξωτερικοί σύνδεσμοι
* Lynyrd Skynyrd Official Site

Κατηγορία:Αμερικανοί τραγουδιστές
Κατηγορία:Ροκ μουσικοί
Something Wicked This Way Comes

**Something Wicked This Way Comes** είναι ο τίτλος του πέμπτου στούντιο άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1998 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με τρία επιπλέον κομμάτια.

Τα τρία τελευταία τραγούδια του άλμπουμ αποτελούν την τριλογία "*Something Wicked*", η οποία επεκτάθηκε από το συγκρότημα σε ολόκληρους δίσκους, μία δεκαετία αργότερα.

Οι κριτικές για τον δίσκο υπήρξαν μέτριες προς θετικές, με το "AllMusic" να το βαθμολογεί με τρία αστέρια με άριστα τα πέντε και το "Metal Storm" με 8,7 / 10.

Αυτός ήταν ο πρώτος δίσκος του συγκροτήματος που κατάφερε να μπει στους καταλόγους επιτυχιών οποιασδήποτε χώρας, ανεβαίνοντας στο # 19 των γερμανικών τσαρτ.

## Τραγούδια
1. **Burning Times** *(Barlow, Schaffer)* - 3:44
2. **Melancholy (Holy Martyr)** *(Schaffer)* - 4:47
3. **Disciples of the Lie** *(Schaffer)* - 4:03
4. **Watching Over Me** *(Schaffer)* - 4:28
5. **Stand Alone** *(Barlow, Schaffer)* - 2:44
6. **Consequences** *(Schaffer)* - 5:36
7. **My Own Savior** *(Barlow, Morris, Schaffer)* - 3:39
8. **Reaping Stone** *(Barlow, James MacDonough, Schaffer)* - 4:02
9. **1776** *(Schaffer)* - 3:36
10. **Blessed Are You** *(Schaffer)* - 5:05
11. **Prophecy** *(Barlow, Schaffer)* - 6:18
12. **Birth of the Wicked** *(Schaffer)* - 4:16
13. **The Coming Curse** *(Schaffer)* - 9:33

## Θέσεις τσαρτ
***Something Wicked This Way Comes*** *(άλμπουμ)*

***Επίσημη κυκλοφορία: [[7 Ιουλίου]] [[1998]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Something Wicked This Way Comes***" είχε την εξής μορφή:

* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τζέιμς Μακ Ντόνο** - *[[μπάσο]]*

;*Γκεστ συμμετοχές*
* **Χάουαρντ Χελμ** - *[[πιάνο]]*
* **Ρότζερ Χιουζ** - *[[μαντολίνο]]*
* **Τρέισι ΛαΜαρμπέρα** - *[[Φωνητική|φωνητικά]]*
* **Σούζαν ΜακΚουίν** - *[[φλάουτο]]*
* **Τζιμ Μόρις** - *[[κιθάρα]], [[Φωνητική|φωνητικά]], [[πλήκτρα]]*
* **Μαρκ Πρέιτορ** - *[[τύμπανα]]*
* **Λάρι Ταρνόφσκι** - ''κιθάρα

## Παραπομπές


## Πηγές
* Something Wicked This Way Comes - Iced Earth | Songs, Reviews, Credits, Awards | AllMusic
* Something Wicked This Way Comes | The Official Iced Earth Website 
* Iced Earth - Something Wicked This Way Comes - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1998
Βασίλης Ιωαννίδης (ποδοσφαιριστής Άρη)

Ο **Βασίλης Ιωαννίδης** ήταν Έλληνας ποδοσφαιριστής. Αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928, όπως και πέντε πρωταθλήματα Θεσσαλονίκης.

## Καριέρα
Ο υψηλόσωμος επιθετικός εντάχθηκε στην σύνθεση του Άρη Θεσσαλονίκης το 1922 και κατέκτησε το πρώτο πρωτάθλημα Θεσσαλονίκης, το 1923. Στις 12 Αυγούστου 1923, συμμετείχε στον τελικό του πανελλήνιου πρωταθλήματος, το οποίο διοργανώθηκε από την Ένωση Ποδοσφαιρικών Σωματείων Ελλάδος, με τον Άρη να ηττάται με 3-1 από τον Πειραϊκό Σύνδεσμο.

Ακολούθησαν τα τοπικά πρωταθλήματα του 1924 και του 1926, με τον Ιωαννίδη να διακρίνεται στην επίθεση της ομάδας, με τη ντρίμπλα και το μεγάλο του ύψος να εντυπωσιάζουν. Μετά την απώλεια του πρωταθλήματος Θεσσαλονίκης του 1927, όπου ο επιθετικός πέτυχε τέσσερα τέρματα σε σύνολο έξι εμφανίσεων, ο Άρης κατέκτησε τον τοπικό τίτλο όπως και το πρώτο πανελλήνιο πρωτάθλημα του 1928, σκοράροντας τέσσερα τέρματα στο τοπικό πρωτάθλημα και συμμετέχοντας στους τρεις από τους τέσσερις αγώνες της τελικής φάσης.

Κατά την τελευταία του χρονιά με τους "κίτρινους", κατέκτησε το πρωτάθλημα Θεσσαλονίκης, σε μία συγκλονιστική σεζόν όπου ο Άρης κατέκτησε τον τίτλο νικώντας τον ΠΑΟΚ στον δεύτερο αγώνα μπαράζ με 4-3. Ο Ιωαννίδης συμμετείχε στους πέντε από τους δέκα αγώνες της κανονικής σεζόν, πετυχαίνοντας το τελευταίο του τέρμα εναντίον της ομάδας του Άτλαντα.

Το καλοκαίρι του 1929, ο επιθετικός μετακόμισε στο Σιδηρόκαστρο, όπου και συνέχισε στον τοπικό Άρη.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Ιωαννίδης Βασίλης | aris.re
* Όταν το ταλέντο συμβαδίζει με την «ντόλτσε βίτα»! | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Βορόλιο

Το «μητρικό» **βορόλιο** (αγγλικά *borole*) είναι υποθετική οργανική χημική ένωση, που περιέχει άνθρακα, υδρογόνο και βόριο, με μοριακό τύπο **C<sub>4</sub>H<sub>5</sub>B**. Το βορόλιο είναι ένα ετεροκυκλικό οργανικό βοράνιο με πενταμελή δακτύλιο, αποτελούμενο από τέσσερα (4) άτομα άνθρακα, ένα (1) άτομο βορίου και δύο (2) διπλούς δεσμούς. Σύμφωνα με μια άλλη ταξινόμιση, το βορόλιο είναι ένας **κυκλικός βοραιθέρας**. Μπορεί να θεωρηθεί ότι είναι ένα δομικό ανάλογο με το πυρρόλιο, από το οποίο μπορεί δομικά να προκύψει με την αντικατάσταση του ατόμου αζώτου (του πυρρολίου) από άτομο βορίου. Η ίδια η «μητρική» ένωση δεν έχει απομονωθεί, αλλά ο όρος επεκτείνεται και σε μια σειρά «θυγατρικών» ή «υποκατεστημένων» παραγώγων, που περιέχουν έναν τουλάχιστον βολολικό δακτύλιο. Κάποια από αυτά τα «θυγατρικά» βορόλια έχουν απομονωθεί. Αν και ο κανόνας του Χούκελ (*Hückel's rule*) δεν μπορεί να εφαρμοστεί ακριβώς στο βορόλιο, θεωρείται ότι είναι αντιαρωματική ένωση.

## Παραγωγή

Το πρώτο (υποκατεστημένο) βορόλιο που απομονώθηκε ήταν το πενταφαινυλοβορόλιο, που μπορεί να παραχθεί με επίδραση διχλωροφαινυλοβορίου σε 1,1-διμεθυλο-2,3,4,5-τετραφαινυλοσταννόλιο:
κέντρο|600 px

## Χημική συμπεριφορά και παράγωγα

Τα βορόλια μπορούν να χρησιμοποιηθούν για την παραγωγή ενώσεων σάντουιτς (*sandwich compounds*), όπως το φερροκένιο.

## Πηγές

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Ετεροκυκλικά οργανοβοράνια
Κατηγορία:C4
Κατηγορία:Αντιαρωματικές ενώσεις
Παναγιώτης Μαυρίδης

Ο **Παναγιώτης Μαυρίδης** (1928 - 2012) ήταν Έλληνας πανεπιστημιακός και νομάρχης.

## Βιογραφία
Καταγόταν από τη Θεσσαλονίκη και σπούδασε Χημεία. Εργάστηκε ως καθηγητής στο ΑΠΘ, περίοδος κατά την οποία ξεκίνησαν οι λαϊκές συνελεύσεις ως θεσμός στα πανεπιστήμια. Τον Απρίλιο του 1982 διορίστηκε Νομάρχης Χαλκιδικής από την κυβέρνηση του ΠΑΣΟΚ. Παρέμεινε νομάρχης ως τον Αύγουστο του 1985. Εν συνεχεία έγινε Νομάρχης Δράμας. Απεβίωσε το 2012.

## Παραπομπές


Κατηγορία:Νομάρχες Χαλκιδικής
Κατηγορία:Νομάρχες Δράμας
Θεύδιος ο Μάγνης

Ο **Θεύδιος ο Μάγνης** ήταν αρχαίος Έλληνας μαθηματικός με καταγωγή από τη Μαγνησία της Μικράς Ασίας. Το έτος γέννησης του τοποθετείται στο 390 π.Χ. σύμφωνα με έναν κατάλογο μαθηματικών που είχε συντάξει ο Πρόκλος. Ήταν μαθητής του Εύδοξου και συμμαθητής του Μεναίχμου και Δεινοστράτου στην πλατωνική ακαδημία. Πιθανολογείται ότι ήταν ο συντάκτης του βιβλίου που χρησιμοποιούνταν στην ακαδημία του Πλάτωνα που αφορούσε στα γεωμετρικά στοιχεία. Αναφέρεται από τον Αριστοτέλη ενώ θεωρείται από τους σημαντικότερους μαθηματικούς της εποχής του. Στο έργο του Θεύδιου είχε πρόσβαση ο Ευκλείδης, ο οποίος σε μεγάλο βαθμό ταξινομεί, επιμελείται και συμπληρώνει το έργο πολλών προγενέστερων μαθηματικών, τελευταίος των οποίων υπήρξε ο Μαθηματικός από τη Μαγνησία.

## Παραπομπές


## Πηγές
*

Κατηγορία:Αρχαίοι Έλληνες μαθηματικοί
Κύπελλο Ελλάδος υδατοσφαίρισης ανδρών 2014

Το Κύπελλο Ελλάδος πόλο ανδρών της περιόδου 2013-14 διεξήχθη με τη συμμετοχή μόλις οκτώ ομάδων, όλες από την Α1 κατηγορία. Τον τίτλο κατέκτησε ο '''Ολυμπιακός''' για 16η φορά στην ιστορία του. 

## Προημιτελικοί
Τετάρτη 19 Μαρτίου 2014

## 15ο Final Four
Διεξήχθη στις 9 και 10 Μαΐου 2014 στο Παλαιό Φάληρο.
### Ημιτελικοί

### Τελικός

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: **Κυπελλούχος Ελλάδος 2014**
# 24px Ν.Ο. Βουλιαγμένης
# 24px Ν.Ο. Χίου και  Νηρέας Λαμίας

## Παραπομπές


## Εξωτερικοί σύνδεσμοι
*Και αυτό στον Πειραιά.

2014
Κατηγορία:Υδατοσφαίριση το 2014
Φλεγύες

Οι **Φλεγύες** (*Φλεγύαι*) ήταν πανάρχαιο φύλο θρακικής ή θεσσαλικής καταγωγής που απείλησαν με εισβολή την αρχαία Θήβα και γι' αυτό σύμφωνα με τον Όμηρο την τείχισε ο Αμφίονας. Εγκαταστάθηκαν μετά από αυτά στη Φωκίδα, κοντά στον Κηφισό ποταμό από όπου ο Φλεγύας, πρώτος μυθικός βασιλιάς, πυρπόλησε τον ναό των Δελφών. Και η μεν φωτιά κατασβέστηκε από τον θεό Απόλλωνα ο δε Φλεγύας τιμωρήθηκε σε αιώνια τιμωρία στον Άδη.
## Παραπομπές



Κατηγορία:Αρχαία ελληνικά φύλα
Τηλεοπτικός σταθμός

Ο **τηλεοπτικός σταθμός** είναι ένα σύνολο εξοπλισμού που διαχειρίζεται μια επιχείρηση, μια οργάνωση ή άλλη οντότητα, όπως ένας διαχειριστής ερασιτεχνικής τηλεόρασης (ATV), που μεταδίδει περιεχόμενο βίντεο μέσω ραδιοκυμάτων απευθείας από έναν πομπό σε ένα δέκτη στην επιφάνεια της Γης. Συχνά ο όρος αναφέρεται σε σταθμό που μεταδίδει δομημένο περιεχόμενο σε κοινό ή αναφέρεται στον οργανισμό που λειτουργεί το σταθμό. Μια επίγεια τηλεοπτική μετάδοση μπορεί να γίνει μέσω αναλογικών ή ψηφιακών τηλεοπτικών σημάτων. Οι τηλεοπτικοί σταθμοί διαφοροποιούνται από την καλωδιακή τηλεόραση ή άλλους παρόχους βίντεο, καθώς το περιεχόμενό τους μεταδίδεται μέσω επίγειων ραδιοκυμάτων. Μια ομάδα τηλεοπτικών σταθμών με κοινή ιδιοκτησία ή θυγατρικών είναι γνωστή ως τηλεοπτικό δίκτυο.

Επειδή τα σήματα των τηλεοπτικών σταθμών χρησιμοποιούν το ηλεκτρομαγνητικό φάσμα, το οποίο στο παρελθόν υπήρξε ένας κοινός, σπάνιος πόρος, οι κυβερνήσεις συχνά απαιτούν εξουσία για τη ρύθμισή τους. Τα πρότυπα συστημάτων τηλεοπτικών εκπομπών διαφέρουν σε όλο τον κόσμο. Οι τηλεοπτικοί σταθμοί που εκπέμπουν μέσω αναλογικού συστήματος περιορίζονταν συνήθως σε ένα τηλεοπτικό κανάλι, αλλά η ψηφιακή τηλεόραση επιτρέπει τη μετάδοση μέσω υποκαναλιών. Για τη λειτουργία των τηλεοπτικών σταθμών συνήθως απαιτείται άδεια μετάδοσης από κυβερνητική υπηρεσία, η οποία ορίζει τις απαιτήσεις και τους περιορισμούς του σταθμού.

## Εξωτερικοί σύνδεσμοι

Κατηγορία:Τηλεοπτικοί σταθμοί
Κατηγορία:Τηλεοπτική τεχνολογία
Κατηγορία:Τηλεόραση
Θέων

Το όνομα **Θέων** μπορεί να αναφέρεται (κατά σειρά χρονικής εμφάνισης):

*Θέων (ζωγράφος), από τη Σάμο, 4ος αιώνας π.Χ.
*Θέων (αδριαντοποιός), από την Αντιόχεια, 2ος αιώνας π.Χ.
*Θέων ο γραμματικός, από την Αλεξάνδρεια, 1ος αιώνας π.Χ.
*Αίλιος Θέων, ρητοροδιδάσκαλος, 1ος αιώνας π.Χ.- 1ος αιώνας μ.Χ.
*Θέων (συγγραφέας), έργων σε σχέση με τη γυμναστική, 1ος αιώνας.
*Θέων ο Σμυρναίος, αρχαίος Έλληνας μαθηματικός και φιλόσοφος, 1ος & 2ος αιώνας.
*Θέων ο Αλεξανδρεύς, αρχαίος Έλληνας μαθηματικός, 4ος αιώνας.